Page:Songs of bonnie Scotland.pdf/4

 4 WAE'S ME FOR PRINCE CHARLIE. A wee bird cam' tae oor ha' door, He warbled sweet and clearly, And aye the o'ercome o' his sang Was wae's me for Prince Charlie. Oh! when I heard the bonnie bonnie bird, The tears cam' drappin' rarely, I took my bonnet aff my head, For weel I lo'ed Prince Charlie. Quoth I, my bird, my bonnie bonnie bird, Is that a tale ye borrow? Or is't some words ye've learnt by rote, Or a lilt o' dool and sorrow? Oh! no, no, no! the wee bird sang, I've flown sin' mornin' early, But sic a day o' wind and rain !. Oh! wae's me for Prince Charlie. On hills that are by richt his ain, He roams a lonely stranger; On ilka hand he's pressed by want, On ilka side by danger. Yestreen I met him in the glen, My heart near bursted fairly, For sadly changed indeed was he- Oh! wae's me for Prince Charlie. Dark nicht cam' on, the tempest howl'd Out owre the hills and valleys; And whare was that your Prince lay down, Whase hame should be a palace? He row'd him in a highland plaid Which covered him but sparely, And slept beneath a bush o' broom- Oh! wae's me for Prince Charlie.